Hagnaður fyrstu 9 mánuði ársins 250 milljónir að teknu tilliti til reiknaðra skatta 24. nóvember 2004 Hagnaður fyrstu 9 mánuði ársins 250 milljónir að teknu tilliti til reiknaðra skatta Á stjórnarfundi Íslenskra aðalverktaka hf. þann 22. nóvember var árshlutareikningur fyrir fyrstu níu mánuði ársins 2002 staðfestur . Árshlutareikningur Íslenskra aðalverktaka hf. hefur að geyma samstæðureikning félagsins og dótturfélaga þess . Hann er gerður eftir sömu reikningsskilaaðferðum og árið áður . Rekstrartekjur samstæðu Íslenskra aðalverktaka hf. námu 5.477 milljónum króna á fyrstu níu mánuðum ársins 2002 , samanborið við 6.521 milljónir króna á fyrstu níu mánuðum síðasta árs . Hagnaður fyrir fjármagnsliði , skatta og afskriftir ( EBITDA ) er 390 milljón króna , samanborið við 744 milljónir króna á fyrstu níu mánuðum 2001 . Hagnaður fyrir fjármagnsliði og skatta nam 176 milljónum króna á móti 514 milljónum króna á fyrstu níu mánuðum árs 2001 . Hagnaður félagsins fyrir skatta , að teknu tilliti til afkomu hlutdeildarfélags nam 319 milljónum króna samanborið við 136 milljónir króna tap á fyrstu níu mánuðum ársins 2001 . Að teknu tilliti til reiknaðra skatta nam hagnaður félagsins á fyrstu níu mánuðum árs 2002 250 milljónum króna samanborið við 20 milljónir króna tap á fyrstu níumánuðum árs 2001 . Fjármagnsliðir voru nettó jákvæðir um 55 milljón krónur á fyrstu níu mánuðum ársins 2002 , samanborið við neikvæða stöðu uppá 632 milljón króna á fyrstu níumánuðum árs 2001 . Skýrist þessi breyting að talsverðu leyti af sveiflum á gengi íslensku krónunnar , en verulegur hluti skulda félagsins er bundinn erlendum myntum . Auk þess hefur fjármálastarfsemi verið vaxandi hluti af starfsemi félagsins á síðustu mánuðum og skilar félaginu ásættanlegum árangri það sem af er ári . Meðal fjármagnsgjalda eru á árinu gjaldfærðar rúmar 106 milljónir króna þar sem öll markaðsverðbréf félagsins eru nú færð á markaðsverði , en hluti þeirra hafði áður verið færður á kaupverði .